- Երկրիդ պաշտպանությանը մասնակցություն ունենալու որոշումն ամենևին արտառոց չէ: Պարզապես, երբ արդեն լուրեր հասան սահմանային գոտուց, իհարկե նկատի ունեմ ոչ թե ասեկոսեների մակարդակով շրջանառվող, այլ ավելի հավաստի տեղեկատվությունը, հասկացա, որ ոչ թե սոսկ արդեն սովորական դարձած դիպուկահարների հարվածներ էին, այլ հստակ մտածված դիվերսիոն գործողություններ: Հատկապես դրանք համընկան Հիլարի Քլինթոնի այցելության հետ, և դա դիտարկվեց որպես ավելի լուրջ խնդիր: Վտանգ կար, որ մասնավոր դեպքերը կվերածվեին լայնամասշտաբ գործողությունների: Ցավալիորեն նաև զոհեր ունեցանք, և հենց այդ ժամանակ էլ որոշեցի մտածել Պաշտպանության նախարարին դիմել բաց նամակով: Ես ինքս զինվորական եմ եղել և շատ լավ եմ հասկանում, թե որքան դժվար կլինի 18- 20 տարեկան երիտասարդների համար: